اسم بيخلي حياتك طيبة واسم بيفهمك ازاي تعيش مع ربنا في كل حركة وسكنة وانت بتقول يا طيب طيب لي قلبي يا طيب. طيب لي يا الله يا طيب. طيب لي بيتي. طيب لي نفسيتي. طيب لي خواطري. طيب لي حياتي يا رب
فلنحيينه حياة طيبة. الله الطيب بيعد اللي هيمشي في طريقه. انه هيحييه حياة طيبة. سبحانه وتعالى. الاسم ده بيعمل حاجات كتيرة قوي في الانسان المؤمن. كفاية ان الله طيب كما قال النبي صلى الله عليه وسلم. لا يقبل الا طيبا. في ناس متهيأ لها ان لا يقبل
الا طيبا. يعني انك انت تطلع المال الحلال من الصدقة بس. لأ. صيامك طيب ولا مش طيب؟ كل عباداتك. انت نفسك طيب ولا ما انتش طيب عشان ربنا يقبلك. الاسم بتاع النهاردة ممكن يغير في حياتك حاجات كتير اوي اوي. وممكن يبقى مفتاح من مفاتيح السعادة في
حياة انك انت تقدر تعيش حياة طيبة. اول معنى من معاني اسم الله الطيب سهل العطاء. اللي سهل ان هو يديك. قال تعالى في القرآن فان طبنا لكم عن شيء منه نفسا. يقول لك فلان ده طيب. طيب ليه؟ لو طلبت منه اي حاجة يقوم مديها لك. فلان ده طيب ليه؟ بتطيب نفسه ان
للناس سهل ان هو يدي. سهل ان هو يسامح. سهل ان هو يغفر. سهل ان هو يعديها لك. خليك مع الطيب خليك مع ربنا سبحانه وتعالى. خليك انسان طيب ربنا سهل يا اخواننا. اسهل حد تاخد منه اللي انت عايزه ربنا. اوعى تفتكر انك لما ترفع ايدك وتقول يا رب
بس انا هطلب من ربنا حاجة كبيرة كبيرة يعني اكبر من سمعك. اكبر من كبدك. اكبر من مخك. اكبر من ربنا اداك اللي انت عمرك ما كنت تتخيل انك انت تاخده اصلا في الوجود. ربنا اداك ما هو اعظم من اللي انت نفسك تاخده من ربنا الوقتي مليارات المرات. انت مستصعب
ان ربنا يديك ليه ؟ ربنا سهل ان هو يدي. ربنا سهل ان هو يغفر